สวัสดีค่ะ ปกติประจำเดือนดิฉันมาไม่ปกติ แล้วเคยไปพบแพทย์ประจำสูตินรีเวช แพทย์ แนะนำให้กินยาฮอร์โมน เพราะมีความเสี่ยงอ้วน การพักผ่อน เครียด ตามที่อ่านรีวิวเป็นหมดทุกข้อค่ะ แล้วตอนนี้แพทย์สลับมาให้กินกับยาคุมแทน พอหยุดยาคุม สลับมากินยาฮอร์โมน แต่ประจำเดือนไม่มาค่ะ แต่มีอาการข้างเคียง คือคัดหน้าอก มีตกขาว ปวดท้องน้อย แล้วชอบปวดฉับพลันเหมือนปวดท้องอุจจาระ แต่ปวดรุนแรงมาก พอสักพักก็หาย ควรจะทำอย่างไรคะ ควรกลับไปกินยาคุมเหมือนเดิม หรือลองกินยาฮอร์โมนอีกรอบ ควรจะเริ่มกินไหมคะ แล้วกินเมื่อไหร่ดี อ่านรีวิวกลัวไปหมดค่ะ เรื่องเยื้อบุโพรมดลูกหนา เนื้องอก การอักเสบของรังไข่ เบื้องต้นขอคำแนะนำหน่อยนะคะ อยู่ต่างประเทศแล้วถ้าไปพบแพทย์ราคาค่อนข้างสูงค่ะ ขอบค่ะ
สวัสดีค่ะ ประจำเดือนที่มาไม่ปกติ มาไม่ตามรอบเดือนนั้น อาจจะเกิดจาก ภาวะฮอร์โมนจากรังไข่ที่ไม่สมดุล เนื้องอกในรังไข่หรือมดลูก พังผืดมดลูก การทำงานที่ผิดปกติของต่อมไทรอยด์ หรือต่อมไร้ท่อที่ทำหน้าที่สร้างฮอร์โมนเพศซึ่งการรักษาขึ้นกับสาเหตุ ในกรณีนี้ก็อาจจะเกี่ยวจากฮอร์โมนจากรังไข่ที่ผิดปกติจึงมีการให้กินยาคุมหรือยาปรับฮอร์โมนซึ่งไม่แน่ใจว่ายาฮอร์โมนดังกล่าวเป็นยากลุ่มใด ซึ่งส่วนใหญ่การกินยาฮอร์โมนเข้าไปก็เพื่อไปปรับสมดุลฮอร์โมนในร่างกายหรือเข้าไปควบคุมการสร้างฮอร์โมนในร่างกายให้เป็นไปตามปกติ เพื่อให้รอบเดือนมาตามรอบจากที่กล่าวมา ซึ่งมีการเปลี่ยนแปลงการรักษา แล้วมีผลข้างเคียง ไม่แน่ใจว่าตอนแรกที่แพทย์สลับยาให้กินเป็นเพราะอะไร ถ้ามีอาการเป็นมาก ปวดรุนแรง หรือประจำเดือนกลับไม่มาเลย ควรจะต้องกลับไปพบแพทย์ที่ดูแลเพื่อแจ้งให้ทราบ และทำการปรับยาอย่างเหมาะสมต่อไป ในตอนนี้ถ้าอาการยังเป็นไม่มาก อาจจะกินยาตามที่แพทย์สั่งต่อไปก่อนจนกว่าจะพบแพทย์ครั้งต่อไป แต่หากมีอาการเป็นมากรบกวนการใช้ชีวิตประจำวัน แนะนำให้กลับไปพบแพทย์ก่อนนัด